"Grad" suunab siia. Teiste tähenduste kohta vaata lehekülge Grad (täpsustus).

**122 mm raketiheitja BM-21 Grad** (vene keeles *БМ–21 Град*) on Nõukogude Liidus valmistatud mitmelasuline raketiheitja.
GRAU indeks 9K51 (mitmikraketiheitjasüsteem *Grad* veok BM-21 ja GRAU indeks 2Б5, Ural-375D šassiil).

Taktikalis-tehnilised andmed
----------------------------

* Kaliiber: 122,4 mm
* Lasketorude arv: 40 (4x10)
* Maksimaalne laskekaugus: 20,4 km (kildrakett 9M22U), minimaalne 10 km
* Laskekiirus: 40 lasku / 20 s
* Laskesektor: +102/–70°
* Laskevalmiduse saavutamise aeg: 2–3 min
* Kandesõiduk: Ural 375
* Relvasüsteemi kaal: 13,7 t
* Sõidukaugus: 450 km
* Kiirus: 75 km/h (maanteel)
* Meeskond: 5

Kirjeldus
---------

Grad töötati välja Nõukogude Liidus Tulas 1950. aastail ja võeti relvastusse 1963. aastal maailmasõjaaegsete raketiheitjate asendajana. On kasutusel olnud paljudes sõdades.

Grad on võimsa tulejõuga lihtne raketiheitja. Rakettide väljatulistamine on võimalik nii kiirtule kui ka üksiklaskudena. Raketid initsieeritakse elektriliselt ja selleks on masinal lisaelektrigeneraator. Sihtimiseks kasutatakse tavalist panoraamsihikut (PG-1M) koos kollimaatoriga. Laadimine võtab aega kuni 10 minutit. Tule täpsus jätab üldjuhul soovida ja seepärast kasutatakse Gradi pigem maa-alasihtmärkide vastu. Tulemus proovitakse saavutada suure laskude arvuga.

Mudelid
-------

Tänapäeval on relv erinevate versioonidena relvastuses umbes 50 maailma riigis kokku sadadena, Venemaal umbes 1750 tükki. Ilmselt on tegemist siiani maailmas kõige enam levinud raketiheitjaga.

Lisaks baasmudelile on Venemaal välja töötatud täiustatud sihtimis- ja arvestussüsteemiga variant **BM-21-1**. Samuti on olemas versioonid GAZ-66 ja ZIL-131 baasil. Relvastuses on ka ühe lasketoruga süsteemid Grad-P.

Kasutajad
---------

**Venemaa** - kasutas neid süsteeme Vene-Ukraina sõjas.

**Poola** - on välja töötatud oma versioon Langusta. 

**Ukraina** - on kasutanud BM-21 Gradi ning võttis 2021. aastal kasutusele versiooni BM-21U Grad ("Verba/1")

### Endised kasutajad

**Tšehhoslovakkia** valmistati neljateljelise veoki Tatra 813 baasil raketiheitja RM-70 ja RM-70/85 (soomustamata kabiiniga), millel on lisaks laskeseadmele kohad 40 mehaaniliselt laetavale varuraketile.

Galerii
-------

* 9P132 Grad-P (Partisan) ühe lasketoruga süsteem9P132 Grad-P (Partisan) ühe lasketoruga süsteem
* Ukraina 9K51 "Grad" Ukraina iseseisvuspäeva paraadil Kiievis 2008. aastalUkraina 9K51 "Grad" Ukraina iseseisvuspäeva paraadil Kiievis 2008. aastal
* Ukraina Bastion-02 2014. aastalUkraina Bastion-02 2014. aastal
* Poola WR-40 LangustaPoola WR-40 Langusta
* Tšehhoslovakkia RM-70Tšehhoslovakkia RM-70

Vaata ka
--------

* BM-21V, 9K54 Grad-V, GRAU indeks 9K54.
* 9K55 Grad-1, GRAU indeks 9K55.
* 9P132 Grad-P
* Burevii
* Smertš
* Uragan

Viited
------

1. ↑  "Холодноярці" показали, як БМ-21 "Град" збирає "урожай" з окупантів (фото) (vaadatud: 04.11.2022)
2. ↑  Вдалий рейд бійців ССО у тил рашистів: знайдено одразу три РСЗВ, які "арта" ЗСУ перетворила на металобрухт (vaadatud: 04.07.2023)
3. ↑  Военные проверили боеготовность Градов - Корреспондент.net, 18.12.2019 (vaadatud: 02.02.2022)
4. ↑  ВСУ приняли на вооружение РСЗО Верба - Корреспондент.net, 15.09.2021 (vaadatud: 02.02.2022)
5. ↑  Lääne mitmikraketiheitjad ukrainlaste arsenalis Kaarel Mäesalu, Ajakiri Sõdur 5-2022

|  |  |
| --- | --- |
|  | Pildid, videod ja helifailid Commonsis: **BM-21 Grad** |